Wikiloc - 74.Senderisme en tren. El Carlit (100 Cims) entre les estacions de Portè Pimorent i Andorra-L'Hospitalet
Senderisme en tren
Senderisme en tren on Wikiloc
74.Senderisme en tren. El Carlit (100 Cims) entre les estacions de Portè Pimorent i Andorra-L'Hospitalet on Wikiloc

Cabana de Rouzet
Cabana de 4 places, sense lliteres.

Coll Coma d'Anyell

Corva amb una taula i plafó informatiu

Cruïlla al Carlit

Estació d'Andorra-l'Hospitalet (SNCF)

Estació de Porté Puymorent

Estany dels Forcats

Pic Carlit

Camí accés refugi lliure Enginyers

Refugi de Besines

Refugi lliure

74.Senderisme en tren. El Carlit (100 Cims) entre les estacions de Portè Pimorent i Andorra-L'Hospitalet - Wikiloc
LA TRAVESSA Sortida especial amb la que pujarem al cim més alt dels Pirineus orientals, la Pica del Carlit, que amb els seus 2921 m és el cim més alt que podem assolir sortint des d’una estació de tren catalana o nord-catalana. En aquest cas iniciem la travessa des de l’estació de Portè i Pimorent (SNCF), a la comarca de l’Alta Cerdanya. Pujarem al Carlit passant per l’estany de Lanós, el llac més gran del vessant nord dels Pirineus gràcies a la presa que s’hi construí a principis del s. XX, obres que van provocar un conflicte internacional per les aigües del riu Querol. Aquesta ascensió té un accés més llarg i amb més desnivell que l’ascensió clàssica des de l’estany de La Bullosa. L’itinerari escollit no presenta cap dificultat tècnica ni grimpada d’accés al cim des d’aquest vessant. La travessa transcorre íntegrament pel Parc Natural Regional dels Pirineus Orientals, un àrea protegida de 138.000 ha dividit entre diverses comarques nord-catalanes i occitanes. Aquest és el primer parc natural francès creat als Pirineus, estenent-se des del Canigó i el Puigmal al Carlit i fins a les muntanyes adjacents a Andorra. DIFICULTAT La pujada final al Carlit és tècnicament fàcil però dura per la forta pendent final que es fa per una tartera molt dreta que dona accés al cim. Per aquest vessant no trobem cap grimpada. Sense neu no té cap dificultat, però si n'hi hagués, caldria anar amb molt de compte i portar material. A principis d'estiu pot haver encara neu a la pujada i baixada del coll de Coma d'anyell, tot i que en aquesta època no cal material. Itinerari llarg i amb fort desnivell que podem dividir en dues jornades fent nit al refugi lliure de la Cabana de Rouzet (4 places). Aquest petit refugi es troba situat al quilòmetre 19 de la ruta a falta de 14 km més, després d’haver fet bona part del desnivell positiu. Diverses possibilitats per passar la nit: • Refugi lliure de la Cabana de Rouzet (4 places, sense lliteres ni matalassos). És la opció més convenient, tot i la incomoditat del petit refugi. • Refugi lliure de la Cabana dels Enginyers, abans d'arribar a Lanós, en millor estat i més gran que l'anterior, però situat massa a l'inici de la travessa. • Plantar la tenda al costat del llac, prop de les ruïnes de la Cabana de la Gimbarda. És habitual de trobar-hi tendes de pescadors. • Refugi guardat de Béssines. Modern i amb tots els serveis. Es troba situat a només 2h15min del final de la travessa, pel que resulta poc pràctic. Tot i que la ruta segueix en tot moment camins abalisats (excepte l’ascensió al Carlit) amb marques de pintura blanca i vermella, el sender transcorre per terreny d’alta muntanya. Cal estar acostumats i preparats per a qualsevol inclemència. ELS SENDERS Seguirem en tot moment marques blanques i vermelles de sender de gran recorregut, que fa que la travessa sigui fàcil de seguir. Segons el tram de la travessa, seran corresponents a: HRP GR-7 GR-107 Camí dels Bons Homes GR-10. Des de la Cabana de Rouzet fins a l’Hospitalet El Camí: en el seu tram Capcir-Andorra-Alt Urgell seguirem aquest sender en tot el seu tram entre Portè i la Cabana de Rouzet. L’estiu de 2014 aquest tram no estava marcat amb la característica marca vermella d’El Camí. ELS TRENS - ESTACIÓ DE SORTIDA: Portè (SNCF). El poble de Portè pertany a l'Alta Cerdanya, concretament a la part alta de la vall del Querol, justa abans de creuar el coll de Pimorent. ATENCIÓ: la sortida des de l'estació suposa caminar uns metres per la carretera. És la opció més curta i evident, però si volem evitar-la podem anar a buscar el GR-107 del camí que surt del final de l'andana (nord). - ESTACIÓ D’ARRIBADA: Andorra-l'Hospitalet (SNCF). Sortida des de L'Ospitalet, L'Hospitalet-près-l'Andorre en francès, és el primer municipi de l'Arieja després de creuar el coll de Pimorent. Per arribar-hi hem de connectar amb els trens francesos a l'estació internacional de La Tor de Querol-Enveig, on hi arriben els trens de Rodalies. L’Ospitalet disposa d’una gîte d’étape i d’un hotel però no té gaires al·licients per a aturar-s’hi tret que no sigui com a final d’una etapa en una travessa pels Pirineus. Però és un d’aquells pobles amb estació de tren que donen molt de joc a l’hora de ser inici o final de rutes per la muntanya. Ja sigui que anem cap a llevant o cap a ponent davant nostre se’ns obre un enorme ventall de possibilitats. Tant la sortida com l’arribada la farem des d’estacions de la línia La Tor de Querol-Tolosa dels trens francesos (SNCF). Les dues estacions, que són de la mateixa línia, estan connectades amb l’estació internacional de La Tor de Querol, on acaben molts dels trens de la línia R3 de Rodalies de Catalunya, operada per RENFE. Aproximadament hi ha 5 circulacions al dia que surten de La Tor de Querol cap a Tolosa de Llenguadoc, espaiats cada 2h. El temps de trajecte entre La Tor de Querol i Portè és de 21minuts i de 25 minuts fins a L’Ospitalet (L’Hospitalet-près-l’Andorre). Podeu consultar tots els horaris a: - Rodalies de Catalunya - SNCF